MeToo का शक्ति प्रदर्शन तो तब देखने को मिला जब संयुक्त राज्य अमेरिका की कांग्रेस ने मेम्बर एंड एम्प्लोयी ट्रेनिंग एंड ओवरसाइट ऑन कांग्रेस बिल (Me Too कांग्रेस एक्ट) पारित किया. इस बिल के अनुसार सरकार द्वारा शोषण के मामलों को संबोधित करने के तरीकों में संशोधन किए गए. संशोधन से पहले कार्यस्थल की आतंरिक एंटी-हैरासमेंट कमेटी शोषण की शिकयातों का निपटारा गुप-चुप तरीके से किया करती थी और मामले के समझौते का भुगतान संघीय कर के रूप में किया जाता था. MeToo बिल के पारित होने के बाद एंटी-हैरासमेंट कमेटी से मामलों को गोपनीय रखने के अधिकार छीन लिए गए. साथ ही इस बिल ने शोषण-पीड़ितों को कार्यस्थल बदलने की छूट भी प्रदान की और इतिहास में पहली बार इस बिल में अवैतानिक कर्मचारियों व अन्य को भी शामिल किया गया.